એપ્રિલ, 2017માં કંપનીએ જિવો લોંચ કર્યું હતું – જે 25એચપીની કેટેગરીમાં અત્યાધુનિક, શ્રેષ્ઠ ટેકનોલોજી ધરાવતું નાનું ટ્રેક્ટર પ્લેટફોર્મ છે, કાચા પાક માટે શ્રેષ્ઠ રીતે અનુકૂળ અને બાગાયતી ખેતીમાં શ્રેષ્ઠ છે તથા ફેબ્રુઆરી, 2018માં સ્વરાજ 963એફઇ – 60થી 75 એચપી કેટેગરીમાં ઊંચો પાવર ધરાવતું ટ્રેક્ટર છે. એપ્રિલ, 2016માં યુવોનું વહેલાસર લોંચિંગ અને ઓગસ્ટ, 2014માં નોવોનાં લોંચિંગે પણ કંપનીની વૃદ્ધિમાં મોટા પાયે પ્રદાન કર્યું છે. એપ્રિલ, 2016માં લોંચ થયેલ તથા વિશિષ્ટ અને ઉદ્યોગમાં પ્રથમ 12એફ+3આર કેટેગરીમાં ફૂલ કોન્સ્ટન્ટ-મેશ ગીઅરબોક્ષ સાથે સજ્જ મહિન્દ્રા યુવો અતિ વિવિધતાસભર વાહન છે અને તેનો ઉપયોગ ખેતીવાડી સંબંધિત જુદી જુદી ઉપયોગિતામાં થઈ શકશે. બીજી તરફ મહિન્દ્રા નોવો ચેન્નાઈમાં કંપનીની વૈશ્વિક સંશોધન સુવિધા મહિન્દ્રા રિસર્ચ વેલીમાં ઇન-હાઉસ ડિઝાઇન કરેલ અને વિકસાવેલ પ્રથમ નવું ટ્રેક્ટર છે. તે ઊંચી હોર્સ પાવર કેટેગરીમાં સ્પષ્ટપણે ટ્રેન્ડસેટર હતું. મહિન્દ્રાનાં ટેકનોલોજીની દ્રષ્ટિએ અત્યાધુનિક ઉત્પાદનોની રેન્જ મહત્તમ ઉત્પાદકતા અને સમૃદ્ધિ આપે છે, જે ખેડૂતોને પ્રગતિ કરવા સક્ષમ બનાવે છે.